open-index/open-wikipedia-markdown huggingface dataset:
Semjon Nomokonov

**Semjon Danilovitš Nomokonov** (, 12. elokuuta 1900 Delyun – 15. heinäkuuta 1973 Zugalai) oli toisessa maailmansodassa palvellut neuvostoliittolainen tarkka-ampuja. Etniseltä taustaltaan hän oli hamnigani. Nomokonov taisteli vuosina 1941–1945 viidellä eri rintamalla ja ampui vahvistetusti 367 vihollista. Novokonov tunnetaan myös piipustaan, johon hän kaiversi merkinnät tapoistaan.

Taka-Baikaliassa syntynyt Nomokonov harrasti metsästystä jo kymmenvuotiaasta lähtien ja työskenteli myös kirvesmiehenä Šilkan piirin Nižni Stanissa. Nomokonov liittyi puna-armeijaan heinäkuussa 1941 ja poikkeuksellisten ampumataitojensa johdosta hänet siirrettiin pian tavallisen kiväärimiehen tehtävistä tarkka-ampujapataljoonaan. Nomokonov osallistui taisteluihin Valdain ylängöllä, Karjalan kannaksella, Ukrainassa, Liettuassa sekä Euroopan sotatoimien päättymisen jälkeen Mantšurian taisteluun elo–syyskuussa 1945.

”Taigan shamaani” -lempinimellä tunnettu Nomokonov palkittiin ansioistaan Leninin ja Punalipun kunniamerkeillä, kahdella Punaisen tähden kunniamerkillä sekä taisteluansiomitalilla. Hän kuoli 72-vuotiaana nykyisen Mogoituin piirin Zugalaissa vuonna 1973.

## Lähteet
Palù Park

**Palù Park** on laskettelupuisto Ski area Valmalencon talviurheilukeskuksessa Chiesa in Valmalencossa Italiassa.

Palù Parkissa on järjestetty freestylehiihdon ja lumilautailun maailmancupin osakilpailuita sekä nuorten maailmanmestaruuskilpailuita.

## Lähteet
*Ski area Valmalenco sondrioevalmalenco.it 
*Palù Park Valmalenco sondrioevalmalenco.it 
*Freestyle Results – Valmalenco fis-ski.com 
*Snowboarding Results – Valmalenco fis-ski.com
Kottonen

**Kottonen** on muun muassa seuraavien suomalaisten henkilöiden sukunimi:

* Annariitta Kottonen (o.s. *Lonka*, s. 1958), suunnistaja, hammaslääkäri ja päätoimittaja, Hannu Kottosen puoliso
* Elina Kottonen (s. 1984), radiotoimittaja ja juontaja, Lauri Kottosen puoliso
* Hannu Kottonen (s. 1957), suunnistaja ja yritysjohtaja
* Lauri Kottonen, radio- ja televisiojuontaja ja urheiluselostaja
Saint-Aignan

**Saint-Aignan** voi tarkoittaa seuraavia:
* Saint-Aignan, Orléansin piispa 400-luvulla, taisteli Attilaa ja hunneja vastaan.

## Maantiede
Nimi Aignan tai Agnan löytyy noin kolmestakymmenestä kaupungin tai kylän nimestä Ranskassa.

* Saint-Aignan, kunta Ranskassa Morbihanin departementissa
* Saint-Aignan, kunta Ranskassa Loir-et-Cherin departementissa

## Lähteet
Tom Moore (kapteeni)

**Thomas Moore** (30. huhtikuuta 1920 Keighley, Englanti – 2. helmikuuta 2021 Bedford, Englanti) oli englantilainen kapteeni, joka palveli Britannian asevoimissa toisessa maailmansodassa. Hän tuli tunnetuksi koronaviruspandemian aikana, kun hän keräsi melkein 39 miljoonaa puntaa hyväntekeväisyyteen. Hänet lyötiin ritariksi, ja hän levytti hittisinglen ”You’ll Never Walk Alone”.

Tom Moore syntyi vuonna 1920, ja käytyään koulun hän oli rakennusinsinööriharjoittelijana. Hän liittyi vuonna 1940 asevoimiin ja palveli toisessa maailmansodassa. Moore valittiin upseerikoulutukseen, ja hänet ylennettiin kapteeniksi asti. Hänet sijoitettiin Wellingtonin herttuan rykmenttiin, ja hän taisteli Arakanissa Burman länsiosissa. Hänet lähetettiin Sumatralle Japanin antautumisen jälkeen.

Moore toimi sodan jälkeen Bovington Campissä Armoured Fighting Vehicle -koulun ohjaajana. Hänestä tuli myöhemmin myös yrittäjä, ja hän oli betoniyritys March Concrete Productsin toimitusjohtaja. Moore asui pitkään Kentissä, mutta hän muutti vuonna 2007 Bedfordshireen.

Mooresta tuli tunnetuksi keväällä 2020, kun hän keräsi melkein 33 miljoonaa puntaa hyväntekeväisyyteen käveltyään sata kierrosta puutarhassaan Marston Moreteynessa Britannian ensimmäisen koronasulun aikana. Hän käveli 25 metrin matkan sata kertaa, ja hän sai haasteen täyteen huhtikuun puolivälissä noin kaksi viikkoa ennen satavuotispäiväänsä.

Moore sai tunnustuksia ympäri Britanniaa, ja hänet lyötiin ritariksi heinäkuussa. Hän myös levytti kappaleen ”You’ll Never Walk Alone” Michael Ballin kanssa. Guinness World Recordsin mukaan Moore oli Britannian vanhin singlelistojen kärkeen noussut henkilö. Hän on myös kerännyt enemmän rahaa yksinkävelyllä kuin kukaan muu aiemmin.

Moore sairastui vuoden 2021 alussa, ja häntä hoidettiin keuhkokuumeen takia. Tammikuun lopulla hänellä diagnosoitiin covid-19-sairaus, ja hän joutui kuun viimeisenä päivänä sairaalaan hengitysvaikeuksien takia. Moore kuoli Bedfordin sairaalassa 2. helmikuuta 2021.

## Lähteet
Tom Moore

**Tom Moore** voi viitata ainakin seuraaviin henkilöihin:
*Tom Moore eli Captain Tom, brittiläinen upseeri ja hyväntekijä
*Tom Moore, irlantilaisamerikkalainen näyttelijä
*Tom Moore, yhdysvaltalainen yleisurheilija ja urheilujohtaja
Beninin museot

**Beninin museoissa** esitellään tavallisesti Beninin (ent. Dahomey) ja sen alueella sijainneiden entisten afrikkalaisten valtioiden historiaa ja taidetta. Maassa ei ole kansallismuseota. Museot ovat yleensä yksityismuseoita.

## Abomeyn historiallinen museo

Beninin vanhin *Musée historique d'Abomey* museo perustettiin vuonna 1943 Ranskan Dahomeyn siirtomaavallan hallitsijoiden toimesta. Museo sijaitsee Dahomeyn kuningaskunnan kuninkaiden palatseissa Abomeyn kaupungissa.

## Cotonoun ja Abomey-Calavin museot
Cotonoussa on Luonnonhistoriallinen museo (*Musée des sciences naturelles, Nature tropicale*).

Myös Beninin olympiamuseo (*Musée olympique du Bénin*) on Cotonoussa.

Ja kaupungin keskustassa sijaitsee myös Zinsou-säätiön päämaja ja näyttelypaikka (*Fondation Zinsou*).

Abomey-Calavissa on pieni kuninkaiden Recade sauvoihin erikoistunut museo *Petit Musée de la Récade*.

## Natitingoun museot
Luoteis-Beninin Natitingoussa on Natitingoun aluemuseo (*Musée régional de Natitingou*). Sen osa on myös Natitingoussa sijaitseva *Stèle de Kaba*.

## Ouidahin museot
Beninin rannikon lähellä sijaitsevassa historiallisessa Ouidahin kaupungissa on kuuluisan Francisco Felix de Souzan kotimuseo *Musée Don Francisco Felix de Souza Chacha*.

Ouidahin historiallinen museo on portugalilaisessa linnoituksessa, *Musée d'histoire de Ouidah.*

Ouidahissa, Villa Ajavonissa on myös Zinsou-säätiön taidemuseo *Musée d'art contemporain de Ouidah.*

## Porto-Novo
Porto-Novossa on afrobrasilialaisen kulttuurin museo *Musée da Silva des arts et de la culture afro-brésilienne*.

Porto-Novossa on myös kaksi etnogafista museota. Ne ovat Porto-Novon etnografinen museo (*Musée ethnographique Alexandre Sènou Adandé)* ja kuningas Toffan palatsissa oleva *Musée Honmè*.

## Parakou
Parakoussa on Parakoun etnografinen ulkomuseo *Musée ethnographique et de plein air de Parakou.*

## Kétou
Kétoussa on *Musée Akaba Idena.*

## Villa Karon museot
Afrikkalaisuomalaisessa kulttuurikeskuksessa ja residenssissä Villa Karossa on Beninin lounaisrannikolla Grand-Popossa *Musée Karo* ja *Petit Musée*.

## Lähteet

## Aiheesta muualla
Madison (Connecticut)

**Madison** (entinen **East Guilford**) on kunta Connecticutin osavaltiossa Yhdysvalloissa. Kunta on osa New Havenin metropolialuetta. Alue on asutettu 1600-luvun puolivälissä, ja kunta on perustettu vuonna 1826, jolloin se nimettiin uudelleen presidentti James Madisonin mukaan.

## Lähteet
NoName Snowpark

**NoName Snowpark** on laskettelupuisto Flims Laax Faleran talviurheilukeskuksessa Falerassa Sveitsissä.

NoName Snowparkissa järjestetään vuosittain Laax Open -lumilautailukilpailu, joka on vuodesta 2017 alkaen kuulunut maailmancupiin.

NoName Snowparkissa on kaksi lumikourua ja slopestyle-rinne, suurempi lumikouruista on Euroopan suurin.

## Lähteet
*Flims Laax Falera flimslaax.com 
*Lifts & Slopes flimslaax.com 
*Freestyle at the Snowpark Laax flimslaax.com 
*Laax Open  open.laax.com
*Snowboarding Results – Laax fis-ski.com 
*Freestyleski Results – Laax fis-ski.com
Lapinpaimenkoira

**Lapinpaimenkoira** eli **kukonharjunkoira** on jäljellä oleva suomalainen koirarotu. Nimestään huolimatta se ei ollut kotoisin Lapista, vaan Etelä-Suomesta.

## Ulkonäkö
Lapinpaimenkoira oli suomenlapinkoiraa hieman kookkaampi ja pitkäkarvaisempi, yleensä väriltään kokomusta, ja osa senaikaisista ulkomuototuomareista "tunnisti" sen valokuvan perusteella belgianpaimenkoira groenendaeliksi.

## Alkuperä
1930-luvulla lappalaisia poropaimenkoiria – lähinnä suomenlapinkoiria – vietiin Etelä-Suomeen, missä niitä risteytettiin pitkäkarvaisen karjalankarhukoiran kanssa. Tarkemmin eriteltyinä kantakoirista yksi oli lappalainen porokoira, yksi venäläinen ostjakkikoira ja yksi pitkäkarvainen karjalankarhukoira, ja myöhemmin jalostukseen käytettiin vielä jonkin verran aitoja poroa paimentavia koiria. Näin syntyi uusi rotu nimeltä kukonharjunkoira, joka rekisteröitiin vuonna 1945 lapinpaimenkoirana ja joka sai virallisen rotumääritelmän vuonna 1946. Pian myös suomenlapinkoiria ja lapinporokoiria alettiin rekisteröidä saman nimen alle, minkä vuoksi kaikki kolme alkoivat risteytyä keskenään.

Vuonna 1967 Suomen Kennelliitto muutti rodun nimen pelkäksi lapinkoiraksi, koska kukonharjutyyppisillä koirilla ei ollut mitään tekemistä paimennuksen kanssa. Samana vuonna se myös päätti avata oman rekisterinsä lyhytkarvaisille menesjärveläistyyppisille koirille, joita alettiin kutsua lapinporokoiriksi erotuksena lapinkoirista. Kukonharju-variaatio alkoi harvinaistua sen jälkeen, kun vuonna 1971 rekisteriin päätettiin ottaa myös poropaimentaustaisia lapinkoiria, niin kutsuttuja paimensukuisia lapinkoiria. 1980-luvun alussa syntyivät viimeiset miltei puhdasrotuiset kukonharju-linjan koirat. Kukonharjunkoiraa löytyy kuitenkin nykyistenkin suomenlapinkoirien taustalta, ja aina vuoteen 1975 asti lapinkoirilla noudatettiin kukonharjulaisen tyypin rotumääritelmää. Suomenlapinkoirien nykylinjoissa vaikuttaa kolme kukonharjutyypin yksilöä: vuonna 1968 syntynyt Muru, vuonna 1974 syntynyt Jermu sekä vuonna 1975 syntynyt Aapan Taika (puoliksi kukonharjulainen). 

### Etymologia
Nimitys lapinpaimenkoira tulee siitä, että rodun esi-isät tulivat Lapista. 1950–1970-lukujen aikana Kukonharjun kennel oli yksi merkittävimmistä kasvattajista, minkä vuoksi alettiin käyttää nimitystä kukonharjunkoira.

## Terveys
Lapinpaimenkoiran sanottiin olleen sisäsiittoinen, minkä vuoksi se kärsi erinäisistä terveysongelmista.

## Lähteet
Kurt Gustav Wilckens

**Kurt Gustav Wilckens** (3. marraskuuta 1886 Bad Bramstedt – 15. kesäkuuta 1923 Buenos Aires) oli saksalainen toimittaja, anarkisti ja sodanvastustaja. Hänet tunnetaan argentiinalaisen upseerin Héctor Benigno Varelan murhaajana.

## Elämä
Schleswig-Holsteinissa syntynyt Wilckens muutti Yhdysvaltoihin asepalveluksen suoritettuaan vuonna 1910. Hän työskenteli maatyöläisenä ja kaivosmiehenä Arizonassa ja Uudessa-Meksikossa tutustuen samalla anarkismiin. Liityttyään syndikalistiseen Industrial Workers of the World -ammattiliittoon Wilckens oli mukana organisoimassa lakkoja, jonka lisäksi hän vastusti aktiivisesti Yhdysvaltain liittymistä ensimmäiseen maailmansotaan. Syksyllä 1917 Wilckens vangittiin sodanvastaisen toimintansa vuoksi ja suljettiin Utahissa sijainneeseen internointileiriin. Wilckens karkasi joulukuussa 1917, mutta jäi viranomaisten käsiin jälleen vuonna 1920, jolloin hänet karkotettiin Saksaan. 

Syksyllä 1920 Wilckens muutti Argentiinaan, jossa hän työskenteli toimittajana Cipollettissa sekä kausityöläisenä Río Negron maakunnan hedelmäfarmeilla. Argentiinassa oli samaan aikaan käynnissä Patagonian kapinana tunnettu kansannousu, jonka tukahduttamisen yhteydessä armeija surmasi satoja maatyöläisiä. 27. tammikuuta 1923 Wilckens teki Buenos Airesissa pommi-iskun everstiluutnantti Héctor Benigno Varelaa vastaan kostaakseen maatyöläisten surmia. Wilckens haavoittui iskussa myös itse ja joutui pidätetyksi. Kesäkuussa 1923 äärioikeistolaisen Liga Patriótica Argentina -järjestön jäsen murhasi Wilckensin Buenos Airesissa sijaitsevassa vankilassa. Wilckensin murhaaja puolestaan kuoli marraskuussa 1925 toisen vangin surmatessa hänet venäläisen anarkistin Germán Boris Wladimirovitšin pyynnöstä.

Wilckensin elämästä on valmistunut Osvaldo Bayerin käsikirjoittama saksalainen televisioelokuva vuonna 1989.

## Lähteet
Osvaldo Bayer

**Osvaldo Jorge Bayer** (17. helmikuuta 1927 Santa Fe – 24. joulukuuta 2018 Buenos Aires) oli argentiinalainen kirjailija, toimittaja, historioitsija, anarkisti ja ihmisoikeusaktivisti.

## Elämä ja ura
Saksalaistaustainen Bayer työskenteli muun muassa merimiehenä ja opiskeli Hampurin yliopistossa vuosina 1952–1956. Hampurissa hän liittyi myös vasemmistolaiseen Sozialistischer Deutscher Studentenbund -opiskelijajärjestöön. Argentiinaan palattuaan Bayer työskenteli toimittajana ja opiskeli filosofiaa Buenos Airesin yliopistossa kiinnostuen samalla anarkismista. Poliittisen toimintansa vuoksi Bayer oli hankaluuksissa viranomaisten kanssa ja joutui myös äärioikeistolaisen Alianza Anticomunista Argentina -järjestön ahdistelemaksi. Sotilasjunttaa johtaneen presidentti Jorge Videlan kaudella Bayer asui maanpaossa Länsi-Saksassa vuosina 1975–1983. Argentiinaan palattuaan hän kirjoitti muun muassa *[[Página/12]]*-lehteen.

Bayerin tunnetuin teos on vuonna 1974 ilmestynyt romaani *La Patagonia Rebelde*, joka kertoo väkivaltaisesti tukahdutetusta 1920-luvun Patagonian maatyöläisten kansannoususta. Kirja joutui presidentti Isabel Martínez de Perónin kieltämäksi. Hänen muista kirjoistaan kiellettiin italialaisen anarkistin Severino Di Giovannin elämäkerta presidentti Raúl Alberto Lastirin käskystä vuonna 1973. Lisäksi Bayer on julkaissut muun muassa Argentiinan jalkapallon historiaa käsittelevän teoksen *Fútbol Argentino* (1990). Hän on myös käsikirjoittanut Kurt Gustav Wilckensistä kertovan saksalaisen televisioelokuvan.

Bayer teki ihmisoikeustyötä Argentiinan alkuperäisasukkaiden parissa, joista ansioistaan hän sai Buenos Airesin kansallisen yliopiston kunniatohtorin arvon vuonna 2003. Bayer kuoli 91-vuotiaana jouluaattona 2018.

## Lähteet

## Aiheesta muualla
2846 Ylppö

**2846 Ylppö** on tähtitieteilijä Liisi Oterman vuonna 1942 löytämä asteroidi eli pikkuplaneetta. Se on nimetty lastenlääkäri, arkkiatri Arvo Ylpön mukaan. Kansainvälisissä yhteyksissä asteroidin nimi voidaan kirjoittaa myös ilman *ö*-kirjainta, muodossa *Ylppo*.

Kohde sijaitsee Auringosta suunnilleen 3,22&nbsp;kertaa niin kaukana kuin Maa, ja sen kierros Auringon ympäri kestää noin 5&nbsp;vuotta ja 9&nbsp;kuukautta.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kohteen läpimitta on noin . Pyörähdysaika akselin ympäri on .

## Katso myös
* Luettelo Liisi Oterman löytämistä asteroideista

## Lähteet
Krysanteemivaltaistuin

**Krysanteemivaltaistuin** () on Japanin keisarin valtaistuin. Krysanteemi on viittaus Japanin keisariperheeseen, jonka tunnuksena kukka toimii.  

Termiä käytetään myös metonyymisesti viittaamaan Japanin valtionpäämieheen ja maan monarkiaan.

## Lähteet
Corporation Act (1661)

**Corporation Act (1661)** oli vuonna 1661 annettu laki, jolla pyrittiin rajoittamaan julkiset virat Englannissa vain Englannin kirkon jäsenille.

Laki ei ollut kohdistettu suoraan roomalaiskatolilaisia vastaan, vaan lähinnä presbyteerejä. Presbyteerit olivat saavuttaneet vaikutusvaltaisen aseman kaupunkien hallinnossa kaikkialla Englannissa.

Laissa säädettiin, että ketään ei voida laillisesti valita mihinkään hallituksen, kaupungin tai yrityksen hallintoon liittyvään virkaan, ellei hän ole edeltävien 12 kuukauden aikana saanut Herran ehtoollisen sakramenttia Englannin kirkon rituaalien mukaisesti. Hänen oli myös sitouduttava anglikaaniseen oppiin valalla. Näiden vaatimusten puuttuessa vaalit oli mitätöitävä. 

Laki kumottiin lopulta vuonna 1828, vuosi ennen katolisille annettua uskonnonvapautta.
Golden Globe 2021

**Golden Globe 2021** oli järjestyksessään 78. Golden Globe -palkintogaala, jossa jaettiin palkintoja vuoden 2020 elokuville ja televisiosarjoille. Gaala järjestettiin Beverly Hilton -hotellissa, Kaliforniassa 28. helmikuuta 2021. Perinteisesti gaala on järjestetty tammikuun alussa, mutta koronaviruspandemian takia gaalaa siirrettiin helmikuun loppuun. Gaalan juonsivat neljättä kertaa Tina Fey ja Amy Poehler.

Ehdokkaat julkistettiin 3. helmikuuta 2021. 

Jane Fonda palkittiin Cecil B. DeMille -palkinnolla elämäntyöstään elokuvissa.

## Voittajat ja ehdokkaat
### Elokuvat

## Lähteet
Koloman Wallisch

**Koloman Wallisch** (, 28. helmikuuta 1889 Lugoj – 19. helmikuuta 1934 Leoben) oli itävaltalainen poliitikko, joka toimi maan kansallisneuvoston jäsenenä vuosina 1930–1934. Sosialidemokraatteja edustanut Wallisch teloitettiin hänen osallistuttuaan Itävallan sisällissotaan vuonna 1934.

Nykyisen Romanian alueella sijaitsevassa Lugojssa syntynyt Wallisch liittyi Unkarin sosiaalidemokraattiseen puolueeseen vuonna 1905. Ensimmäisessä maailmansodassa hän osallistui taisteluihin itärintamalla Galitsiassa sekä Italian rintamalla. Vuodesta 1921 lähtien Wallisch toimi sosialidemokraattien puoluesihteerinä Itävallan Bruck an der Murissa. Maan parlamenttiin hänet valittiin vuonna 1934.

Itävallan sisällissodan aikana Wallisch komensi Obersteiermarkin alueen tasavaltalaisen suojeluliiton joukkoja, jotka ottivat haltuunsa muun muassa Bruck an der Murin. Kansalliskaartia vastaan käydyn taistelun jälkeen Wallisch pakeni noin 300 miehensä kanssa vuorille yrittäen paeta Tšekkoslovakiaan. Kansalliskaartin joukout saivat kuitenkin Wallischin vangiksi 18. helmikuuta ja hän sai kuolemantuomion pikaoikeudenkäynnin päätteeksi. Wallisch kuristettiin garrottella Leoben oikeustalon pihalla seuraavana yönä.

Toisen maailmansodan jälkeen Bruck an der Murin, Leobenin ja Kapfenbergin kaupungit nimesivät aukion Wallischin mukaan. 

## Lähteet

## Aiheesta muualla
Raphael Warnock

**Raphael Gamaliel Warnock** (23. heinäkuuta 1969 Savannah, Georgia, Yhdysvallat) on yhdysvaltalainen demokraattipuolueen poliitikko. Hän on toiminut vuodesta 2021 toisena Georgian senaattoreista. Syksyn 2022 senaatin vaaleissa hän pääsi jatkokaudelle voitettuaan republikaanihaastaja Herschel Walkerin joulukuun uusintavaalissa.

## Tausta ja yksityiselämä
Warnock on baptistipastori, ja ennen senaattorin uraansa hän työskenteli Atlantan Ebenezer Baptist Churchissa, jossa myös kuuluisa kansalaisoikeusaktivisti Martin Luther King Jr. aikoinaan toimi. 

Warnock syntyi 1969 12-lapsisen perheen toiseksi nuorimmaksi Savannah'ssa, jossa hänen vanhempansa toimivat helluntaiseurakunnan pastoreina.

Warnock opiskeli Morehouse Collegessa Atlantassa ja Union Theological Seminaryssa New Yorkin kaupungissa. 1990-luvulla hän toimi apulaispastorina Abyssinian-baptistikirkossa New Yorkin Harlemissa. Vuonna 2005 Warnock muutti Atlantaan, jossa hänestä tuli Ebenezer Baptist Churchin pastori.

Vuonna 2016 Warnock meni naimisiin Oulèye Ndoyen kanssa. Pariskunta erosi virallisesti vuonna 2020. Ndoyen mukaan Warnock oli ajanut riidan päätteeksi hänen jalkansa päältä autolla, minkä Warnock kiistää. Sen jälkeen, kun Warnock oli kutsunut poliisin paikalle, Ndoye ei halunnut näyttää jalkaansa poliisille, joka "ei nähnyt mitään merkkejä siitä, että Ndoyen jalan yli olisi ajettu". Paikalle saapuneet lääkintähenkilöt "eivät pystyneet havaitsemaan mitään turvotusta, punoitusta tai mustelmia".

Vuonna 2022 savannahlainen katu, jonka varrella Warnock varttui, nimettiin tämän mukaan muotoon *Raphael Warnock Way*.

## Poliittinen ura
Vuosina 2017–2020 Warnock toimi puoluepoliittisesti sitoutumattoman New Georgia Project -nimisen järjestön puheenjohtajana. Järjestö tarkoitus oli saada yhä useampi äänioikeutettu rekisteröitymään äänestäjäksi.

Warnock voitti Yhdysvaltain senaatinvaalissa uusintakierroksella Georgian osavaltiossa vastaehdokkaansa, istuvan republikaanisenaattorin Kelly Loefflerin niukasti, mikä yhdessä saman osavaltion Jon Ossoffin vielä niukemman voiton vastaehdokaastaan David Perduesta kanssa takasi demokraattienemmistön senaattiin. Warnock ja Ossoff kampanjoivat yhdessä ja yleensä heidän mukanaan oli mm. Barack Obama ja Stacey Abrams. Syksyn 2022 vaaleissa hänen uudelleenvalintansa varmistui joulukuun uusintavaalissa, jossa hän voitti republikaanien ehdokkaan Herschel Walkerin. 

### Poliittisia kantoja
Warnockin poliittisiin kantoihin kuuluu mm. kansalaisoikeuksien vahvistamista, aborttioikeuden tukeminen, laajentaa Affordable Care Actia sekä julkista terveydenhuoltoa ja uudistaa rikosoikeusjärjestelmää. Myös pastorina Warnock on aktiivisesti taistellut Medicaidin ja sosiaalitukien ylläpitämisen puolesta. Warnock pidätettiin Atlantassa 2014, kun hän mielenosoitti republikaanien yrityksiä rahoitusleikkauksista Medicaidiin.

## Lähteet

## Aiheesta muualla

*
Josef Horešovský

**Josef Horešovský** (18. heinäkuuta 1946 Žilina – 15. joulukuuta 2025) oli Tšekkoslovakiaa edustanut jääkiekkoilija, pelipaikaltaan puolustaja. Hän saavutti Tšekkoslovakian maajoukkueessa olympialaisissa hopeaa Grenoblessa 1968 ja pronssia Sapporossa 1972. Hänet valittiin vuoden 1968 olympiaturnauksen parhaaksi puolustajaksi. MM-kilpailuissa hän voitti kultaa Prahassa 1972 ja saavutti hopeaa Bernin ja Geneven kisoissa 1971 sekä pronssia Tukholmassa 1969, Tukholmassa 1970 ja Moskovassa 1973. Vuoden 1969 MM-kisoissa Tšekkoslovakian ja Neuvostoliiton keskinäiset ottelut olivat kuumia tapahtumia edellisenä vuonna tapahtuneen Tšekkoslovakian miehityksen vuoksi. Vaikka Neuvostoliitto voitti maailmanmestaruuden, voitti Tšekkoslovakia molemmat keskinäiset ottelut ja jälkimmäisessä, lukemiin 4–3 päättyneessä ottelussa Horešovský teki joukkueensa 3–2-johtomaalin kolmannessa erässä.

Horešovský edusti kotimaansa pääsarjassa Sparta Prahaa kausina 1965–1969 ja 1971–1976 mutta voitti ainoat mestaruutensa Dukla Jihlavan joukkueessa kausina 1969–1970 ja 1970–1971. Hän päätti pelaajauransa České Budějovicen joukkueessa. Vuonna 1972 toimintansa tuolloin aloittaneen pohjoisamerikkalaisen WHA-liigan seura Calgary Broncos varasi Horešovskýn mutta hän ei koskaan pelannut Pohjois-Amerikassa.

Pelaajauransa jälkeen Horešovský on toiminut Tšekkoslovakiassa ja Tšekissä päävalmentajana České Budějovicen, Sparta Prahan, Slovan Ústí nad Labemin, Mladá Boleslavin ja Horácká Slavia Třebíčin joukkueissa. Hänet valittiin Tšekin jääkiekkoilun kunniagalleriaan vuonna 2010.

## Lähteet
Recade

**Recade (**ransk. **Récade),** foniksi **Makpo** on kuviollinen sauva tai valtikka, joka oli fonien kuninkaiden yksi seitsemästä attribuutista. Myös kuninkaiden lähettiläät kantoivat niitä  kuninkaan edustajina. Sauvan kantaja hyväksyttiin ja häntä kunnioitettiin.

*Recade*-sana on peräisin portugalin sanasta "recado", joka tarkoittaa viestiä. Foninkielinen sana *makpo on "*raivokeppi". Valtikka edustaa kuninkaallista auktoriteettia. Sodan aikana tai koollekutsumiseksi se annettiin sanansaattajalle vahvistamaan viestin alkuperä. Recadoa käytetään myös tanssi-instrumenttina. Kuningas myös tervehti ihmisiä sillä, ja se merkitsi tanssien alkua kuninkaallisessa hovissa.

Makpon käyttö oli tarkasti säädetty. Makpo lepäsi vasemmalla olalla ja sitä pidettiin oikeassa kädessä. Makpon hahmo on peräisin kuokasta ja sen muoto on kehittynyt ajan myötä. Kuokkaa muistuttavaa esinettä on pidetty nykyisen Beninin alueella olevan seudun tuotantotalouden symbolina. Yleisiä materiaaleja ovat puu, metallit tai norsunluu.

Abomey-Calavissa on recade-aiheeseen liittyvä museo Le Petit Musée de la Recade.

## Myyntikohteina
Pariisissa käynnistyi joulukuussa 2024 myynti nimeltä "Tribal Exception". Siinä tarjotaan useita muinaisia ​​esineitä Aasiasta, Latinalaisesta Amerikasta ja Afrikasta. Myytävänä on kuningas Béhanzinin historiaan kuuluva  valtikka. Myynnin yhteydessä kerrotaan, että kuningas Béhanzin "tarjosi" sitä Ranskan siirtomaajoukoille sen jälkeen kun Dahomey oli vallattu. Tarina on asetettu kiistanalaiseksi. 

"Käytäntö aikanaan oli, että sotilaat keräsivät esineitä ja säilyttivät niitä kotona", sanoi beniniläinen asiantuntija Marie-Cécile Zinsou. Vuosina 1892-1894 hankittuja esineitä alkaa ilmestyä uudelleen markkinoille." Zinsou sanoo olevansa järkyttynyt siitä, että tällaista myyntiä voi tapahtua ja että huutokauppatalo ei ota huomioon nykyistä kontekstia, eikä käynnissä olevia palautuksia.

## Kuvia sauvoista

Tiedosto:Récade-Fon.jpg| Hopeoitu sauva 
Tiedosto:King Agonglo of Dahomey's récade.jpg|Sauvan metallipää
Tiedosto:Raccolte Extraeuropee - Passaré 00388 - Recade Fon - Benin.jpg|Sauva jalustalla
Tiedosto:Le Petit Musée de la Récade ©Le Petit Musée de la Récade (Le Centre, Abomey-Calavi).jpg|Kuva recade-museosta, joka on Abomey-Calavissa.
Tiedosto:Gezo (2).jpg|Kuningas Getzo, joka pitää sauvaa oikeassa kädessään.


## Katso myös

* Béhanzinin aarteet 

## Lähteet

## Aiheesta muualla

* British Museum
* Brooklyn Museum
* Metropolitan Museum
* Christies
Sky Mali

**Sky Mali** on malilainen lentoyhtiö.

Arabiemiirikuntalaisen Al Sayegh Groupin omistama yhtiö on perustettu heinäkuussa 2020. Sen osakkaiksi odotetaan myös Malin valtiota ja paikallisia yrityksiä. Yhtiön tavoitteena on maan sisäisten ja kansainvälisten lentoyhteyksien kehittäminen. Lentokalusto tulee käsittämään Boeing 737, Embraer ERJ 145 ja Xi’an MA60 -koneita.

Yhtiön kotikenttä on Bamakon Senoun kansainvälinen lentoasema. Se aloitti liikennöinnin Bamakon ja Kayesin välillä syyskuussa 2020. Säännöllisiä vuoroja on myös Moptiin, Timbuktuun ja Gaoon.

## Lähteet

## Aiheesta muualla
* Sky Malin sivusto
Mårten Palme

**Mårten Olof Palme** (s. 31. lokakuuta 1961 Tukholma) on Tukholman yliopiston taloustieteiden professori. Hän kuuluu Palme-sukuun ja on edesmenneen Ruotsin pääministerin Olof Palmen ja tämän vaimon Lisbet Palmen toinen poika ja Joakim ja Mattias Palmen veli.

Mårten Palme ja hänen tyttöystävänsä liittyivät hänen vanhempiensa seuraan Olof Palmen murhailtana ja menivät elokuvateatteri Grandiin, jossa he katsoivat elokuvan Mozartin veljekset. Kun Mårten ja hänen tyttöystävänsä erosivat Palmen pariskunnasta, he näkivät miehen, joka seurasi Olof Palmea. Tämä mies tunnistettiin Olof Palmen murhaajaksi ja hänestä on käytetty nimitystä "Grandmannen". Stig Engström tunnistettiin mahdolliseksi murhaajaksi 6. kesäkuuta 2020.
Ceriumfluoridi

**Ceriumfluoridi** (CeF3) on cerium- ja fluoridi-ionien muodostama epäorgaaninen ioniyhdiste. Yhdistettä voidaan käyttää metallisen ceriumin valmistamiseen, voiteluaineissa sekä apuaineena kaarihitsauksessa.

## Ominaisuudet, valmistus ja käyttö
Huoneenlämpötilassa ceriumfluoridi on valkoista tai hieman kellertävää kiteistä ainetta. Yhdisteen alkeiskoppi on heksagonaalinen ja rakenne koostuu kerroksista. Ceriumfluoridi on veteen liukenematonta, eikä se liukene happoihinkaan. Yhdisteestä tunnetaan myös kidevedellisiä muotoja ja kidevesi poistuu rakenteesta kuumennettaessa.

Ceriumfluoridia voidaan valmistaa saostamalla sitä vesiliukoisten ceriumyhdisteiden liuoksesta vetyfluoridin avulla. Sitä voidaan valmistaa myös ceriumkarbonaatin tai -oksalaatin ja vetyfluoridin tai ammoniumvetyfluoridin välisellä reaktiolla.
:Ce3+ (aq) + 3 HF (aq) → CeF3 (s) + 3 H+ (aq)
:Ce2(C2O4)3 + 6 HF → 2 CeF3 + 3 C2H2O4

Ceriumfluoridi voidaan pelkistää metalliseksi ceriumiksi. Sitä voidaan lisätä apuaineeksi hiilikaarihitsauksessa käytettäviin elektrodeihin kaaren kirkkauden kasvattamiseksi, apuaineena metallien kromauksessa, optisissa pinnoitteissa ja kiinteissä voiteluaineissa parantamaan kulutuksensietoa.

## Lähteet
O-I

**O-I** oli toisen maailmansodan aikana suunnitteilla ollut japanilainen superraskas panssarivaunu. 

## Suunnittelu
Japani oli alkanut kehitellä superraskaita panssarivaunuja vuonna 1939 käydyn Halhin-Golin taistelun jälkeen, jolloin Japanin armeijan pääesikunta antoi salaisen määräyksen sellaisen valtavan panssarivaunun suunnittelusta, jota voitaisiin käyttää ”liikkuvan bunkkerin tavoin Mantšurian tasangoilla”. Vuonna 1940 valmistui sata tonnia painanut prototyyppi, joka suurempaa kokoaan lukuun ottamatta muistutti aikaisempaa tyypin 95 raskasta panssarivaunua. Voimansiirron petettyä koekäytön aikana prototyyppi purettiin. Vuonna 1944 saman tapainen kehityshanke oli kuitenkin jälleen ajankohtainen. Japani oli tullut sodan kuluessa entistä epätoivoisemmaksi, ja ratkaisua etsittiin uusista asehankkeista. Japaniin oli ilmeisesti saatu tietoa natsi-Saksassa tehdyistä vastaavan kaltaisista suunnitelmista superraskaiden panssarivaunujen suhteen. Japanissa aloitettiin uuden oman superraskaan panssarivaunun kehittely nimellä O-I.

## Piirteet
Kaavaillun O-I:n paino olisi ollut 120–150 tonnia, ja sillä olisi ollut yksitoistahenkinen miehistö. Pituutta olisi ollut 10,1 metriä, korkeutta 4 metriä ja telojen leveys 0,9 metriä. Vaunun voimanlähteenä toimisi suunnitelmien mukaan kaksi lentokoneisiin alun perin tarkoitettua 550 hevosvoimaista tyypin 98 moottoria. Tyypin 98 moottorit olivat käytännössä japanilaisvalmisteisia hieman muunneltuja BMW:n VI-moottoreita. Vaunu huippunopus oli 24&nbsp;km/h. 

Vaunun pääase olisi ollut tyypin 92 105&nbsp;mm kenttätykki. Sen panssarin läpäisy oli 100 metriltä 175&nbsp;mm. Ainakin alustavissa suunnitelmissa vaunulla oli useita tykkitorneja. Edessä oli päätornin ohella kaksi tornia. Yhteen asennettaisiin 47&nbsp;mm tyypin 1 panssarintorjuntatykki ja toiseen tyypin 97 7,7&nbsp;mm konekivääri. Vaunun takaosassa oli vielä toiset kaksi konekivääritornia. Päätornin panssarin paksuus oli joidenkin lähteiden mukaan 200&nbsp;mm. Panssarin paksuus rungon etuosasta oli 200&nbsp;mm ja sivuilta 110&nbsp;mm. 

Valtavan ja raskaan vaunun käyttö olisi ollut hankalaa Japanin ja Mantšurian varsin heikkolaatuisilla teillä ja silloilla. Tiedossa ei ole, miten tällaisiin ongelmiin olisi ollut tarkoitus vastata.

## Lähteet
Ditte Cederstrand

**Ditte Cecilie Cederstrand** (1915 Kööpenhamina, Tanska – 1984 Nykøbing Falster, Tanska) oli tanskalainen kirjailija. Hän asui Saksassa 1937–1944 ja toimi opettajana Horserødin valtionvankilassa 1952–1966. Kokemukset natsi-Saksassa ovat antaneet aiheita Cederstrandin tuotantoon. Hän uudisti tanskalaisen kirjallisuuden sosialistista realismia seitsenosaisella teossarjallaan *De uspurgtes historie* (1974–1982), joka kertoo kahden perheen, saksalaisen ja tanskalaisen, vaiheista ensimmäisestä maailmansodasta vuoteen 1980.

Cederstrand avioitui vuonna 1937 saksalaisen papin Siegbert Hummelin kanssa ja muutti Saksaan. Avioliitto purkautui, ja hän palasi Tanskaan 1944. Vuonna 1949 hän avioitui kirjailija Harald Bønnelykke Herdalin kanssa. Avioliitto purkautui 1975.

Cederstrand oli Tanskan kommunistisen puolueen jäsen, mutta hänet ja hänen miehensä erotettiin 1950, perusteluna yhteydet trotskilaiseen kommunistiin, aikansa maineikkaimpaan kriitikkoon Georg Moltvediin.

## Lähteet
Anders Johan Jansson

**Anders Johan Jansson** (1821 – 13. joulukuuta 1897 Kemiö) oli suomalainen merikapteeni, ratsutilallinen ja valtiopäivämies.

Jansson oli talonpoikaissäädyssä Piikkiön ja Halikon alisen tuomiokunnan edustaja valtiopäivillä  1872. Valtiopäivillä hän oli jäsen merilakivaliokunnassa.

## Lähteet
Jean Cayrol

**Jean Cayrol** (1910 Bordeaux, Ranska – 2005 Bordeaux, Ranska) oli ranskalainen runoilija ja prosaisti, jonka kirjailijanura asettui uuden romaanin alkuaikoihin. Hän oli toisen maailmansodan aikana mukana Ranskan vastarintaliikkeessä ja joutui keskitysleirille. Hän kirjoitti niistä kokemuksistaan monissa kirjoissaan, muun muassa runokokoelmassa *Poèmes de la nuit et du brouillard* ja romaanitrilogiassa *Je vivrai l'amour des autres* (1947–1950) sekä esseessä "Lazare parmi nous" (1950). Hän on kirjoittanut myös elokuvakäsikirjoituksia, kuten *[[Yö ja usva]]* ja *Muriel*.

## Suomennettu teos
* *Oudot vieraat* (*Les corps étrangers*), suom. Olli-Matti Ronimus, WSOY 1971 Sarja: Aikamme kertojia. A-sarja

## Lähteet
Juho Jormakka

**Juho Jormakka** (15. kesäkuuta 1862 – 6. syyskuuta 1932 Sortavalan maalaiskunta) oli suomalainen talousjohtaja, maanviljelijä ja valtiopäivämies.

Maanviljelijä  Juho Jormakka oli Sortavalan maalaiskunnassa laajasti tunnettu kunnallismies ja herastuomari. Hän oli talonpoikaissäädyssä Salmin tuomiokunnan edustaja valtiopäivillä  1905–1906.

## Lähteet
1508 Kemi

**1508 Kemi** on tähtitieteilijä Heikki Alikosken vuonna 1938 löytämä asteroidi eli pikkuplaneetta. Se on nimetty suomalaisen kaupungin mukaan.

Kohde sijaitsee Auringosta suunnilleen 2,77&nbsp;kertaa niin kaukana kuin Maa.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kirkkauden ja valon heijastumisen perusteella asteroidin läpimitta on todennäköisesti  &ndash; . Pyörähdysaika akselin ympäri on .

## Lähteet
Matti Junnola

**Matti Junnola** (11. helmikuuta 1821 Säkkijärvi – 12. marraskuuta 1883 Säkkijärvi) oli suomalainen maakauppias, maanviljelijä ja valtiopäivämies.

Matti Junnolan vanhemmat olivat Eerikki Tahvonpoika Junnola ja Valpuri Yrjöntytär Junnola ja puolisot Maria Yrjöntytär Hovi ja Eeva Mikontytär Hovi. Junnola oli maanviljelijä ja kauppias, joka oli talonpoikaissäädyssä Kymin tuomiokunnan edustaja valtiopäivillä  1882. Valtiopäivillä hän oli laki- ja talousvaliokunnan sekä lisätyn suostuntavaliokunnan jäsen. Junnola teki valtiopäivillä useita esityksiä yhdessä säätynsä edustajien kanssa, koskien erityisesti Viipuria ja Viipurin seutua.

## Lähteet
Lager Sylt

**Lager Sylt** oli toisen maailmansodan aikainen natsi-Saksan keskitysleiri Britanniassa Alderneyn saarella. Lager Sylt oli toinen Britanniassa sijanneista keskitysleireistä Lager Norderneyn ohella. Kumpikin leireistä sijaitsi Alderneyn saarella.

## Historia

Vuoden 1940 heinäkuussa natsi-Saksan joukot saapuivat silloin jo evakuoidulle Alderneyn saarelle. Britannia oli päättänyt evakuoida Alderneyn saaren, koska sen puolustaminen koettiin liian haastavaksi. Lager Syltin oli alun perin tarkoitus olla yksi neljästä saaren pakkotyöleiristä, mutta ajan saatossa se muutettiin keskitysleiriksi. Se sai lempinimen *kaikista kauhein leiri* (eng. *The most terrible camp*). Leiriä ylläpitivät SS:n pääkallojoukot.

## Leirin asukkaat
Leirille sijoitettiin pääosin itäeurooppalaisia vankeja Puolasta, Ukrainasta ja Neuvostoliitosta. Leirille siirrettiin myös suuria määriä ranskalaisia juutalaisia.

## Sodan jälkeen
Sodan jälkeen, kun Alderneyta alettiin asuttaa uudelleen, Britannian joukot alkoivat tutkia leiriä tarkemmin. Leiri oli tässä vaiheessa jo täysin hylätty ja osittain tuhoutunut. Tutkijat kartoittivat jäljellä olevan alueen ja keräsivät silminnäkijäkertomuksia leirin pahoinpitelyistä, ampumisista ja koiraraateluista. Tutkijat saivat myös selville leirin vankien kuollessa lääkärin täyttäneen valmiin kuolintodistuksen, jossa kuolinsyyksi annettiin joko puutteellinen verenkierto tai sydämen vajaatoiminta.

## Lähteet
Hampden (Massachusetts)

**Hampden** on kunta Massachusettsissa Yhdysvalloissa. Se sijaitsee Scanticjoen varrella, ja kyläkeskus on sijoittunut laaksoon, jota ympäröivät kukkulat. Sen eteläpuolella Pine Mountain kohoaa 325 metriin. Kunnassa asui vuoden 2019 arvion mukaan 5&nbsp;177 ihmistä.

Hampdenin ensimmäinen asukas muutti alueelle vuonna 1741, ja yhdeksän vuotta myöhemmin Scanticin varrelle perustettiin ensimmäinen saha. Valssimylly valmistui puolestaan noin 1775, ja sen jälkeen joen varteen syntyi monia sahoja, myllyjä ja patoja, jotka kukoistivat 1800-luvun loppupuolelle asti. Hampden sai vuonna 1878 kunnallisoikeudet, ja samalla myös nimensä Hampdenin piirikunnalta, joka puolestaan oli nimetty brittiläisen valtiomiehen John Hampdenin mukaan. Paikkakunta oli siihen asti tunnettu South Wilbrahamina.

Hampdenin teollisuus alkoi 1800-luvun lopulla jäädä isompien kaupunkien varjoon, eikä sinne suunniteltu rautatiekään toteutunut. Kunta alkoi muuttua matkailukohteeksi ja kesäasuinpaikaksi. Siellä vietti kesänsä vuosina 1928–1955 kirjailija ja luonnonsuojelija Thornton Burgess. Hampden on 1900-luvulla houkutellut pendelöijiä, ja siitä on tullut nukkumalähiö, jonka asukkaat käyvät töissä Springfieldissä, Hartfordissa ja Worcesterissa.

## Lähteet
Eiki Nestor

**Eiki Nestor** (s. 5. syyskuuta 1953 Tallinna) on virolainen poliitikko ja ammattiyhdistysjohtaja. Hän on toiminut kaksi kertaa ministerinä ja 2010-luvulla riigikogun puhemiehenä.

## Opiskelu ja ura Neuvosto-Virossa
Eiki Nestor kasvoi Tallinnassa ja opiskeli tieliikenteen koneinsinööriksi Tallinnan ammattikorkeakoulussa, josta hän valmistui vuonna 1976. Sen jälkeen hän työskenteli Tallinnan lähellä Keilassa ajoneuvovaraston päällikkönä vuosina 1976–1982. Sen jälkeen hän työskenteli Viron tienrakennusliiton työsuojelutarkastustarkastajana vuosina 1982–1989. Nestor liittyi aivan Neuvosto-Viron loppuvaiheessa joulukuussa 1988 Viron kommunistipuolueeseen.

## Poliitikon ura itsenäistyneessä Virossa

Itsenäistyneessä Virossa Nestor valittiin Viron tasavallan riigikoguun syksyllä 1992. Hän liittyi vuonna 1993 Sosiaalidemokraattiseen puolueeseen, ja hän toimi puolueen puheenjohtajana vuosina 1995–1996. Hänestä tuli Tarandin hallituksessa ministeri puolueen edustajana vastuualueenaan alueelliset asiat. Hän jatkoi riigikogussa, kun hänet valittiin vuoden 1995 riigikoguun. Samanaikaisesti hän oli myös Tallinnan kaupunginvaltuustossa vuosina 1996–1999. Toisen kerran ministeriksi Nestor nimitettiin Laarin II hallitukseen vuosiksi 1999–2002. Riigikogun edustus sosiaalidemokraattisena jäsenenä jatkui myös seuraavissa riigikoguissa. Vuonna 2015 Nestor valittiin riigikogun puhemieheksi. Riigikogun puhemiesura ja jäsenyys katkesi vuoden 2019 vaaleissa, jolloin hän putosi riigikogusta. Näin Nestor oli riigikogun jäsenenä uudelleen itsenäistyneessä Virossa kaikkiaan 27 vuotta.

Vuoden 2016 presidentinvaalissa Nestor oli sosiaalidemokraattien asettama ehdokas, ja vaalin ensimmäisellä äänestyskierroksella riigikogussa hän sai eniten ääniä eli 40, mutta se ei ylittänyt vaadittua 68 ääntä 101 riigikogun edustajalta. Toisella riigikogun kierroksella hän ei ollut enää ehdokkaana, vaan hän luopui jatkokierroksilta. 

## Muu toiminta
Nestor on parlamenttitoiminnan lisäksi toiminut vuodesta 1997 Viron liikennelaitosten työntekijöiden ammattiliiton puheenjohtajana. Hän on toiminut myös Viron jalkapalloliiton hallituksen jäsenenä.

Eiki Nestorille myönnettiin vuonna 2001 Valtionvaakunan ritarikunnan V luokan ja vuonna 2018 sen II luokka kunniamerkki. Vuonna 2016 hänelle myönnettiin Suomen Valkoisen Ruusun suurristi (SVR SR). 

## Lähteet
Yaakov Aryeh Alter

**Yaakov Aryeh Alter** on israelilainen rebbe ja Gerin hasididynastian johtaja vuodesta 1996. Hän lukeutuu maansa vaikutusvaltaisimpiin henkilöihin ultraortodoksijuutalaisten keskuudessa. Hän on maansa rikkaimpia henkilöitä johtuen isänsä tekemistä maakaupoista Tel Avivissa, Jerusalemissa ja Arsufissa ennen Israelin itsenäistymistä. Hänen omaisuuden arvoksi arvioitiin 350–500 miljoonaa uutta Israelin sekeliä. Vuonna 2012 hänen arvioitiin olevan Israelin kolmanneksi rikkain rabbi.

Alterin isä oli Gerin hasididynastian kuudes johtaja Simcha Bunim Alter, jonka kuoltua vuonna 1992 dynastian johtajuus siirtyi hänen veljelleen Pinchas Menachem Alterille. Yaakov Aryeh Alter sai asemansa setänsä Pinchas Alterin kuoltua vuonna 1996. Yhteisön keskuudessa syntyi vuonna 2019 valtakamppailu Alterin serkun rabbi Shaul Alterin, Pinchas Menachem Alterin pojan, erottua yhteisöstä johtamalla noin 300 hengen rukoustilaisuutta. Shaul Alterin seuraajien keskuudessa huhuttiin 2000–3000 perheen eroavan noin 12&nbsp;000 perheen muodostamasta Ger-yhteisöstä. Eroajien määrä väheni nopeasti, kun huhut levisivät eroajia uhkaavista potkuista yhteisön hallitsemissa kouluissa ja omistamissa työpaikoissa.

Alterin seuraajiin lukeutuu muun muassa Yaakov Litzman, joka erosi terveysministerin virasta vuonna 2017 Alterin pyynnöstä vastustaakseen sapattina tehtyä rautateiden rakentamista. Litzmanin väitettiin vuonna 2018 varaterveysministerinä siirtäneen potilaita pois sairaalan teho-osastolta tehdäkseen tilaa Alterille. Seuraavana vuonna kohuttiin, että Litzman suosi Alteria hankkimalla tämän vaimolle erityishoitoa veronmaksajien kustannuksella.

Koronaviruspandemian aikana vuonna 2020 Alter kehotti seuraajiaan ottamaan rokotteen.

## Lähteet
Simo Joutsiniemi

**Simo Joutsiniemi** (1. marraskuuta 1818 Kangasala – 3. joulukuuta 1902 Kangasala) oli suomalainen maanviljelijä ja valtiopäivämies.

Joutsiniemen vanhemmat olivat Henrik Kerppola ja Johanna Tuomaantytär Kerppola ja puoliso Kustaava Cavén. Joutsiniemi oli itse kouluja käymätön, mutta kansakoulujen perustamista kotikunnassaan näkyvästi ajanut maanviljelijä. Hän oli talonpoikaissäädyssä Satakunnan tuomiokunnan edustaja valtiopäivillä  1867 ja niillä jäsen kirkkolaki- ja säädyn yksityisessä valitusvaliokunnassa. Hän teki anomuksen suomenkielisestä sokeainkoulusta ja  pappissäädyssä tehtiin samanlainen esitys. Sokeainkoulu perustettiinkin Kuopioon vuonna 1871.

## Lähteet
Halikarnassoksen teatteri

**Halikarnassoksen teatteri** oli antiikin aikainen kreikkalainen teatteri Halikarnassoksessa Vähässä-Aasiassa, nykyisessä Turkissa. Sen rauniot sijaitsevat nykyisen Bodrumin kaupungin pohjoisosassa.

Halikarnassoksen teatteri rakennettiin hellenistisellä kaudella tai jo klassisen kauden lopulla. Tarkemmasta ajoituksesta on esitetty erilaisia arvioita: joskus se on ajoitettu jo Mausolloksen ajalle 300-luvulle eaa., joskus viimeistään 200-luvun eaa. alkupuolelle ja joskus puolestaan 100-luvun eaa. lopulle. Lopullisen muotonsa teatteri sai roomalaisella kaudella 100-luvulla jaa., jolloin sitä muutettiin ja laajennettiin. Sitä ei kuitenkaan ilmeisesti muutettu koskaan varsinaiseksi roomalaiseksi teatteriksi.

Teatteri sijaitsi kaupungin akropoliin kaakkoisosassa ja sen katsomo avautui etelään. Se oli tyypillinen kreikkalainen puolikaarenmuotoinen teatterirakennus, jonka keskellä oli pyöreä orkhestra. Sen katsomon halkaisija oli noin 86 metriä ja orkhestran halkaisija noin 18 metriä. Katsomossa oli tilaa noin – hengelle. Skene- eli näyttämörakennus oli kaksikerroksinen jo hellenistisen kauden vaiheessa. Roomalaisella kaudella se rakennettiin uudestaan.

Teatteri oli suhteellisen hyvin säilynyt vielä vuonna 1815, mutta nykyisin siitä on jäljellä vain vähäisiä osia. Teatterin kaivaukset suoritettiin vuonna 1973 Umit Serdaroglun johdolla. Kaivausten jälkeen sen katsomon alaosaa on kunnostettu vuosina 1976 ja 1985 sekä 2000–2003, ja sitä käytetään nykyisin erilaisiin esityksiin.

## Lähteet

## Aiheesta muualla
Heran temppeli (Pergamon)

**Hera Basileian temppeli** oli antiikin aikainen Heralle omistettu kreikkalainen temppeli Pergamonissa Vähässä-Aasiassa, nykyisessä Turkissa. Sen rauniot ovat osa Unescon maailmanperintökohdetta *Pergamon ja sen monikerroksinen kulttuurimaisema*.

Temppeli rakennettiin hellenistisellä kaudella Pergamonia hallinneen attalidien hallitsijasuvun aikana. Tarkemmin se on ajoitettu kuningas Attalos II:n ajalle vuosiin 159–138 eaa. sen arkkitraavista löytyneen omistuspiirtokirjoituksen perusteella.

Temppeli sijaitsi kaupungin akropoliin etelärinteessä pohjoiseen Pergamonin gymnasionista. Se oli tetrastyyli prostyylitemppeli, toisin sanoen sen julkisivussa oli neljä pylvästä, ja se edusti doorilaista tyyliä. Rakennuksen näkyvät osat oli tehty marmorista ja muut osat andesiitista. Temppelin cellan koko oli 5,8 × 6,8 metriä. Sen perällä oli kulttipatsas, ja myös sivuseinillä oli patsaita. Niistä on säilynyt vain jalustat. Lattia oli koristeltu mosaiikilla.

Ylös temppelille johti 12-askelmaiset portaat. Temppeliin liittyi pyhäkköalue, johon kuului muun muassa temppelin länsipuolella sijainnut noin kuusi metriä halkaisijaltaan ollut eksedra. Raunioita on kunnostettu jonkin verran. Joitakin temppelin koristeosia on Bergaman museossa.

## Lähteet

## Kirjallisuutta

* 

## Aiheesta muualla
Pergamonin amfiteatteri

**Pergamonin amfiteatteri** oli antiikin aikainen amfiteatteri Pergamonissa Vähässä-Aasiassa, nykyisessä Turkissa. Sen rauniot sijaitsevat nykyisen Bergaman kaupungin luoteislaidalla. Ne ovat osa Unescon maailmanperintökohdetta *Pergamon ja sen monikerroksinen kulttuurimaisema*.

Amfiteatteri rakennettiin Rooman keisarikaudella ensimmäisellä vuosisadalla tai 100-luvulla jaa. Siellä järjestettiin paitsi tyypillisiä gladiaattori- ja eläintaisteluita, oletettavasti myös harvinaisempia *[[naumakhia]]*- eli meritaisteluesityksiä.

Amfiteatteri sijaitsi Pergamonin akropoliin lounaispuolella olevan, nykyisin nimellä Mussala (Musala) Mezarlik tunnetun kukkulan luoteisrinteessä. Se oli rakennettu kukkulan ja sen länsipuolisen vuoren väliseen laaksoon niin, että sen pidempien sivujen katsomot hyödynsivät luonnonrinteitä, ja enemmän rakentamista tarvittiin vain lyhyemmissä päädyissä laakson poikki. Pidemmässä pohjois-eteläsuunnassa amfiteatterin halkaisija oli noin 136 metriä ja lyhyemmässä itä-länsisuunnassa noin 128 metriä. Amfiteatterin keskellä olleen areenan halkaisija oli pohjois-eteläsuunnassa 51 metriä ja itä-länsisuunnassa 37 metriä.

Laaksossa kulkenut, Selinus-jokeen (nyk. Bergama Çayı) laskenut vesivirta kulki holvatussa tunnellissa rakennuksen alapuolelta. On arveltu, että tätä olisi hyödynnetty niin, että teatteria olisi voitu käyttää myös *naumakhia*-esityksiin laskemalla sinne vettä. Tästä varmuudella todistavia rakenteita ei ole kuitenkaan vielä löydetty. Samanlainen rakenne on muun muassa Kyzikoksen amfiteatterissa, joka oli myös rakennettu laaksoon.

Bysantin keisari Theodoros II kävi amfiteatterilla vuonna 1250. Tuolloin se oli jo raunioitunut, ja ainoastaan sen seinät ja holvaukset mainitaan. Nykyisin rakennus on raunioinakin yksi koko Vähän-Aasian parhaiten säilyneitä roomalaisia amfiteattereita. Joitakin sen katsomon rakenteita on edelleen pystyssä noin 30 metrin korkeudelta. Amfiteatterin arkeologiset kaivaukset alkoivat vuonna 2018. Tuolloin asetettiin tavoitteeksi kaivaa koko rakennelma viidessä vuodessa.

## Lähteet

## Aiheesta muualla
Poseidonin pyhäkkö (Pallene)

**Poseidonin pyhäkkö** oli antiikin aikainen Poseidonille omistettu pyhäkkö Pallenen niemellä (nyk. Kassándra) Traakiassa, nykyisellä Chalkidikín niemimaalla Kreikassa. Sen arkeologinen kohde sijaitsee Kassándran kunnassa lähellä nykyistä Poseídin kylää.

## Historia

Pyhäkkö on ollut olemassa viimeistään submykeneläisellä kaudella 1100-luvulla eaa. (tai protogeometrisella kaudella 1000–900-luvuilla eaa.), mikä tekee siitä Pohjois-Kreikan varhaisimman tunnetun pyhäkön ja yhden varhaisimmista myös koko Kreikassa. Sitä on arveltu Euboian Eretriasta tulleiden asuttajien rakentamaksi, sillä Poseidon oli kaupungin pääjumala. Poseidon oli merenkulun suojelija, ja pyhäköllä on ollut suuri rooli Pallenen alueen siirtokuntien perustamisen aikaan.

Pyhäkön huippukautta olivat klassisen kauden 400- ja 300-luku eaa. Ainakin tuolloin se oli Menden kaupunkivaltion hallussa. Paikka säilyi kulttikäytössä hellenistiselle kaudelle saakka. Tuolloin paikalle rakennettiin keramiikkatyöpaja.

## Rakennukset ja löydökset

Pyhäkkö oli rakennettu lähelle Pallenen niemen lounaisrannikolla olevan pienemmän, terävän niemen kärkeä. Niemi tunnetaan nykyisin Poseídin niemenä temppelin ja nykyisen kylän mukaan.

Pyhäkköalueella on jäänteitä neljästä eri rakennuksesta. Varhaisin 1100-luvulla eaa. rakennettu pyhäkkörakennus oli ajalle tyypillisesti apsispäätyinen. Se säilyi käytössä 400-luvulle eaa. saakka. Arkaaisella kaudella noin 575–550 eaa. rakennettiin toinen, ovaalinmuotoinen rakennus, joka säilyi käytössä hellenistiselle kaudelle 100-luvulle eaa. saakka. Kolmas, pitkänomainen rakennus, oli 500-luvun eaa. lopulta. Neljäntenä rakennettiin pitkänomainen temppeli 400-luvun eaa. alussa. Se koostui pronaoksesta ja sekoksesta (cella).

Paikalta on löydetty paljon vaaseja, joissa on Poseidonille osoitettuja votiivikirjoituksia. Löydösten perusteella Poseidonia on palvottu paikalla myös ktoonisena jumaluutena, maanjäristysten herrana.

## Lähteet

## Aiheesta muualla
Ammon Zeuksen pyhäkkö

**Ammon Zeuksen pyhäkkö** tai **Zeus Ammonin pyhäkkö** voi viitata seuraaviin Ammon Zeukselle omistettuihin antiikin aikaisiin pyhäkköihin:

* Ammon Zeuksen pyhäkkö, Ammonin oraakkelin toimintapaikka nykyisellä Siwan keitaalla Egyptissä
* Zeus Ammonin pyhäkkö, Pallene, Traakia (nykyinen Kassándra, Chalkidikí)
2258 Viipuri

**2258 Viipuri** on tähtitieteilijä Yrjö Väisälän vuonna 1939 löytämä asteroidi eli pikkuplaneetta. Se on nimetty entisen suomalaiskaupungin mukaan.

Kohde sijaitsee Auringosta suunnilleen 2,69&nbsp;kertaa niin kaukana kuin Maa, ja sen kierros Auringon ympäri kestää noin 4&nbsp;vuotta ja 5&nbsp;kuukautta.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kohteen läpimitta on noin . Pyörähdysaika akselin ympäri on . Albedo on  ja magnitudi .

## Katso myös
* Luettelo Yrjö Väisälän löytämistä asteroideista

## Lähteet